Bejaarde in huis oorval en vermoor(Argieffoto: Miguel Roberts/AP) ’n Vyf-en-sestigjarige man is Dinsdag vroegoggend doodgesteek toe drie inbrekers by sy woonplek in die Cullinan-omgewing in Gauteng ingebreek het. Die man se huis is by die Magalies-oord-behandelingsentrum vir alkohol-en dwelmafhanklikes op die Zonderwater-gevangenis se perseel in Cullinan. Konst. Connie Moganedi, polisiewoordvoerder, het gesê die man en sy vrou het geslaap toe die drie verdagtes omstreeks 04:00 by die woonplek ingebreek het. Hulle het ’n mes en vuurwapen by hulle gehad. Die bejaarde man en sy vrou is oorval en die man is tydens die voorval doodgesteek. Die drie verdagtes is daarna met die televisiestel en ander waardevolle items vort. Hulle is steeds op vrye voet. Die Cullinan-polisie het enigiemand met inligting oor die voorval versoek om hulle by 012 734 0751 te kontak of Stop Misdaad by 08600 10111.